section_heading: Životopis
paragraph_text: Zajedno sa svojim bratom Edwardom "Dukeom" Bonpensierom vodio je automehaničarsku radionicu. 1976. je oženio svoju ženu, Angelu. Bio je suradnik "Johnny Boya" Soprana, kojeg je podupirao tijekom nemira 1983. Bonpensiero je ubrzo postao član mafije te od tada služio kao vojnik u ekipi Soprano. Ostao je odan obitelji Soprano i podupro želju Johnny Boya da njegov sin, Tony Soprano, postane kapetan ekipe nakon Johnny Boyeve smrti 1986. Bonpensiero je tijekom svoje karijere surađivao s dugogodišnjim vojnicima iz ekipe Soprano Pauliejem "Walnutsom" Gualtierijem i Silviom Danteom. Nakon smrti starijeg Soprana, Bonpensiero je preuzeo Johnny Boyjevu tradiciju odijevanja u kostim Djeda Mraza i u božićno vrijeme u pozadini Satriale's djeci dijelio darove.